title: A Tanács (KKBP) 2016/1745 határozata (2016. szeptember 29.) a burundi helyzetre tekintettel hozott korlátozó intézkedésekről szóló (KKBP) 2015/1763 határozat módosításáról

text:
               30.9.2016

               HU

               Az Európai Unió Hivatalos Lapja

               L 264/29

         A TANÁCS (KKBP) 2016/1745 HATÁROZATA
   (2016. szeptember 29.)
   a burundi helyzetre tekintettel hozott korlátozó intézkedésekről szóló (KKBP) 2015/1763 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. október 1-jén elfogadta a burundi helyzetre tekintettel hozott korlátozó intézkedésekről szóló (KKBP) 2015/1763 határozatot (1).

               (2)

               A (KKBP) 2015/1763 határozat felülvizsgálata alapján a korlátozó intézkedéseket 2017. október 31-ig meg kell hosszabbítani.

               (3)

               A (KKBP) 2015/1763 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2015/1763 határozat 6. cikke második bekezdésének helyébe a következő szöveg lép:

      „Ezt a határozatot 2017. október 31-ig kell alkalmazni.”.

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. szeptember 29-én,

            a Tanács részéről

            az elnök

         P. ŽIGA

      (1)  A Tanács (KKBP) 2015/1763 határozata (2015. október 1.) a burundi helyzetre tekintettel hozott korlátozó intézkedésekről (HL L 257., 2015.10.2., 37. o.).


|

32011D0820(03)

A Bizottság határozata ( 2011. augusztus 19. ) az Európai Kutatási és Innovációs Térség Szakértői Testületének létrehozásáról

Hivatalos Lap C 243 , 20/08/2011 o. 0012 - 0015

		A Bizottság határozata( 2011. augusztus 19.)az Európai Kutatási és Innovációs Térség Szakértői Testületének létrehozásáról(2011/0000/)AZ EURÓPAI BIZOTTSÁG,tekintettel az Európai Unió működéséről szóló szerződésre,tekintettel az Európai Atomenergia-közösséget létrehozó szerződésre,mivel:(1) A 2008/111/EK, Euratom bizottsági határozat [1] létrehozta az Európai Kutatási Térség Szakértői Testületét annak érdekében, hogy az "Az Európai Kutatási Térség: új perspektívák" [2] című bizottsági zöld könyvben szereplő célkitűzések figyelembevételével tanácsadással szolgáljon a Bizottság részére az európai kutatási térség létrehozásával kapcsolatban.(2) A 2008/111/EK, Euratom határozat 2012. február 29-én hatályát veszti.(3) A Bizottság "Európa 2020 – Az intelligens, fenntartható és inkluzív növekedés stratégiája" című közleménye [3] nyomán a Tanács 2010. június 17-én politikai jóváhagyását adta az új stratégiához.(4) Az Európai Bizottság által "Az Európa 2020 stratégia kiemelt kezdeményezése: Innovatív Unió" címmel 2010. október 6-án elfogadott, az Európai Parlamenthez, a Tanácshoz, az Európai Gazdasági és Szociális Bizottsághoz és a Régiók Bizottságához intézett közlemény [4] egységes keretet hoz létre a kutatás- és az innovációpolitika számára, miközben kritikus helyet foglal el az Európa 2020 stratégia egészén belül és hozzájárul annak mindhárom pilléréhez, egyaránt szolgálva az intelligens, a fenntartható és az inkluzív növekedést.(5) A Bizottság az innovatív Unióra vonatkozó kiemelt kezdeményezésről szóló közleményében bejelentette Az Európai Kutatási Térség Szakértői Testületének a 2008/111/EK, Euratom határozatban megállapított feladatköre kiterjesztését az innovatív Unió folyamatos értékelésére, az új trendek vizsgálatára, valamint a prioritásokkal és az intézkedésekkel kapcsolatos ajánlások megfogalmazására.(6) Az Európai Kutatási és Innovációs Térség Szakértői Testületének (a továbbiakban: Szakértői Testület) támogatnia kell a Bizottságot abbéli erőfeszítéseiben, hogy teljesítse az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozatban [5] és az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjáról (2007–2011) szóló, 2006. december 18-i 2006/970/Euratom tanácsi határozatban, [6] valamint az Európai Unió és az Euratom későbbi keretprogramjaiban megfogalmazott célkitűzéseket.(7) A Szakértői Testület elnökének és tagjainak személyére egy, az üzleti és a tudományos társadalom képviselőiből álló független, magas szintű kiválasztóbizottságnak kell javaslatot tennie a Bizottság számára.(8) A Szakértői Testület megerősítése és folyamatos munkájának biztosítása érdekében a Bizottság szolgálatai – az adott személyek érdemei és teljesítménye alapján – tiszteletbeli tagokat is kinevezhetnek a Szakértői Testületbe azon tagok közül, akik kitöltötték hivatali idejüket.(9) A 2001/844/EK, ESZAK, Euratom határozattal [7] a Bizottság eljárási szabályzatához csatolt biztonsági rendelkezések sérelme nélkül meg kell állapítani azokat a szabályokat, amelyek szerint az új Szakértői Testület tagjai információkat hozhatnak nyilvánosságra.(10) A Szakértői Testület tagjainak személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek [8] megfelelően kell feldolgozni.(11) E határozat alkalmazását célszerű határozott időtartamhoz kötni. A Bizottság kellő időben megfontolja, indokolt-e ezt az időtartamot meghosszabbítani,A KÖVETKEZŐKÉPPEN HATÁROZOTT:1. cikkAz Európai Kutatási és Innovációs Térség Szakértői Testülete2012. március 1-jei hatállyal létrejön az Európai Kutatási és Innovációs Térség Szakértői Testülete (a továbbiakban: Szakértői Testület).2. cikkFeladatok1. A Szakértői Testület feladatai a következők:a) tanácsadást nyújt az Európai Bizottság részére az európai kutatási térséggel kapcsolatos kérdésekben, ajánlásokat fogalmaz meg a követendő prioritásokkal és az elvégzendő feladatokkal, illetve különösen azzal kapcsolatban, hogyan növelhetők az innováció hatásai, és folyamatosan értékeli az innovatív Unióval összefüggő kiemelt kezdeményezések megfelelő részeit;b) a Bizottság kérésére vagy saját kezdeményezése alapján véleményt formál az európai kutatási térség és az innovatív Unió fejlődéséről és megvalósulásáról;c) éves jelentést készít a Bizottság számára az európai kutatási térség és az innovatív Unió fejlődéséről;d) elemzi az európai kutatási térség és az innovatív Unió fejlődésében tapasztalható új irányokat.2. A Szakértői Testületnek rendszeresen tájékoztatást kell kapnia a munkáját érintő fejleményekről és tevékenységekről.3. A Szakértői Testület a véleményeit az Európai Bizottság által meghatározott határidőn belül alkotja meg.3. cikkKonzultáció1. A Bizottság az Európai Kutatási Térség és az innovatív Unió megvalósításával kapcsolatos bármely kérdésben konzultálhat a Szakértői Testülettel.2. A Szakértői Testület elnöke jelezheti a Bizottságnak, ha egy meghatározott kérdésben kívánatosnak tartja a Szakértői Testülettel való konzultációt.4. cikkÖsszetétel, kinevezés1. A Szakértői Testület tizenegy tagból áll.2. A Szakértői Testület elnökét és tagjait a Bizottság nevezi ki. A Szakértői Testület tagjai kiválasztásának és jelölésének kritériumai a következők:- kiemelkedő tapasztalat a kutatás és/vagy az innováció területén, a nem technológiai jellegű innováció területén szerzett tapasztalatokat is beleértve,- tapasztalat a kutatási és/vagy az innovációs politikák tervezésében, irányításában és végrehajtásában,- európai vagy nemzetközi szintű tanácsadói tapasztalat,- a kutatási és a műszaki szakterületek kiegyensúlyozott ismerete, az egyetemek és az ipar közötti együttműködés területén szerzett tapasztalatokat is beleértve,- földrajzi egyensúly, figyelembe véve a keretprogramhoz társult országokat is,- a nemek megfelelő egyensúlya.3. A tagságra megfelelőnek bizonyuló, de ki nem nevezett jelöltek várólistára kerülhetnek, amelyet a Bizottság akkor vehet igénybe, ha valamely tag helyére másik tagot kell kinevezni.4. A Bizottság a tagokat személyükben nevezi ki, és a tagok mindenfajta külső befolyástól függetlenül kötelesek tanácsokkal ellátni a Bizottságot.5. A tagok kötelesek kellő időben tájékoztatni a Bizottságot bármilyen olyan összeférhetetlenségről, amely tevékenységük objektivitását befolyásolhatja.6. A tagok hivatali ideje négy év, és a tagok mindaddig hivatalban maradnak, amíg hivatali idejük le nem jár, vagy ameddig a (7) bekezdésnek megfelelően helyükre másik tagot nem neveznek ki.7. A tagok helyett a hivatali idejük végéig terjedő időszakra a következő esetekben nevezhető ki másik tag:a) ha a tag lemond megbízatásáról;b) ha a tag nem képes többé érdemben hozzájárulni a Szakértői Testület működéséhez;c) ha a tag nem felel meg az EUMSZ 339. cikkében foglalt, az információk felfedésére vonatkozó rendelkezésnek;d) ha a tag a (4) bekezdés ellenére nem mentes mindenfajta külső befolyástól;e) ha a tag az (5) bekezdés ellenére elmulasztja kellő időben tájékoztatni a Bizottságot egy összeférhetetlenség fennállásáról.8. A Szakértői Testület tagjainak névsorát a Bizottság szakértői csoportjainak és más hasonló testületeinek nyilvántartásában (a továbbiakban: Nyilvántartás), valamint a Kutatási és Innovációs Főigazgatóság internetes oldalain közzé kell tenni. A tagok nevének összegyűjtésére, feldolgozására és nyilvánosságra hozatalára a 45/2001/EK rendelet irányadó.5. cikkTiszteletbeli tagokA Bizottság szolgálatai szavazati jog nélküli tiszteletbeli taggá nevezhetnek ki olyan tagokat, akik a Szakértői Testület tagjaként kitöltötték hivatali idejüket. A tiszteletbeli tagok jogállása azonos a megfigyelőkével. A tiszteletbeli tagokat egyéni érdemeik és szolgálataik alapján kell kinevezni. A tiszteletbeli tagok kinevezése legfeljebb négy évre szólhat.6. cikkMűködés1. A Szakértői Testület a tagjai közül egyszerű többséggel két alelnököt választ, akik az elnökkel együtt a Szakértői Testület elnökségét alkotják.2. A Szakértői Testület munkáját – a Bizottsággal együttműködésben – az elnökség szervezi.3. A Szakértői Testület – a Bizottság egyetértésével, konkrét kérdéseknek a Szakértői Testület által meghatározott keretek között történő megvizsgálására – munkacsoportokat hozhat létre. A munkacsoportokat fel kell oszlatni, amint megbízatásukat teljesítették.4. A Bizottság, amennyiben szükségesnek vagy hasznosnak ítéli, felkérhet a napirenden szereplő témában járatos szakértőket vagy megfigyelőket arra, hogy vegyenek részt a Szakértői Testület vagy valamely munkacsoport munkájában vagy valamely munkacsoport tanácskozásain.5. A Szakértői Testület tagjai, valamint a felkért szakértők és a megfigyelők kötelesek betartani a Szerződésekben és azok végrehajtási szabályaiban előírt szakmai titoktartási követelményeket, valamint a 2001/844/EK, ESZAK, Euratom bizottsági határozat [9] mellékletében meghatározott, az EU-minősített adatok védelme területén a Bizottságra irányadó szabályokat. E kötelezettségek teljesítésének elmulasztása esetén a Bizottság meghozhat minden szükséges intézkedést.6. A Szakértői Testület és munkacsoportjai a Szakértői Testület által megállapított eljárásoknak és időütemezésnek megfelelően, rendesen a Bizottság épületeiben üléseznek. A titkársági feladatokat a Bizottság látja el.7. A Bizottság biztosíthatja a Szakértői Testület munkájához szükséges információkat és szakértői támogatást, eközben azonban köteles fenntartani annak önálló és független működését. A szakértői támogatást a vonatkozó munkaprogramban előirányzott támogatások és közbeszerzések útján kell nyújtani.8. A Bizottság képviselői részt vesznek a Szakértői Testület és munkacsoportjai ülésein.9. A Szakértői Testület a Bizottság által elkészített tervezet alapján elfogadja az eljárási szabályzatát.10. A Bizottság a Szakértői Testület által elvégzett tevékenységre vonatkozó érdemi információkat a Nyilvántartásban való elhelyezés útján vagy a Nyilvántartásból az erre a célra szánt internetes oldalakra mutató hivatkozás formájában közzéteszi.7. cikkTiszteletdíjak és az ülésekkel kapcsolatos költségek1. A Szakértői Testület tagjai az általuk elvégzett feladatok elismerése céljából a Szakértői Testület plenáris ülésein való részvételükért tiszteletdíjban részesülnek, amelynek tükröznie kell az adott személyek felelősségének mértékét, és összhangban kell lennie a hasonló szerveknél és a tagállamokban alkalmazott hasonló díjakkal. A tiszteletdíj összegét és a vonatkozó végrehajtási szabályokat e határozat melléklete határozza meg.2. A megfigyelők és a tiszteletbeli tagok szolgálataikért nem részesülnek díjazásban.3. A plenáris üléseken kívüli, a Szakértői Testület munkájának elvégzéséhez szükséges ülések vonatkozásában, beleértve a 6. cikk hatálya alá tartozó üléseket is, a Bizottság a tagoknak és a felkért szakértőknek a Szakértői Testület feladatainak ellátásához szükséges utazási és – az adott esetnek megfelelően – tartózkodási költségeit előzetes jóváhagyás alapján, a Bizottságnak a külső szakértők költségtérítésére vonatkozó belső szabályaival összhangban téríti meg.8. cikkIdőbeli hatályEz a határozat 2016. február 29-én hatályát veszti.Kelt Brüsszelben, 2011. augusztus 19-én.a Bizottság részérőlMáire Geoghegan-Quinna Bizottság tagja[1] COM(2007) 161 végleges, 2007.4.4.[2] HL L 40., 2008.2.14., 7. o.[3] COM(2010) 2020 végleges, 2010.3.3.[4] COM(2010) 546 végleges, 2010.10.6.[5] HL L 412., 2006.12.30., 1. o.[6] HL L 400., 2006.12.30., 60. o., helyesbítés: HL L 54., 2007.2.22., 21. o.[7] HL L 317., 2001.12.3., 1. o.[8] HL L 8., 2001.1.12., 1. o.[9] A Bizottság határozata ( 2011. november 29.) eljárási szabályzatának módosításáról, HL L 317., 2001.12.3., 1. o.--------------------------------------------------


title: A Tanács határozata (1998. január 26.) az Európai Közösség, Kanada és az Orosz Föderáció között a kíméletes csapdázásra vonatkozó nemzetközi előírásokról szóló megállapodás, valamint az említett megállapodás aláírásáról szóló, Kanada és az Európai Közösség által kölcsönösen elfogadott jegyzőkönyv megkötéséről

text:
Fontos jogi nyilatkozat

|

31998D0142

Hivatalos Lap L 042 , 14/02/1998 o. 0040 - 0041

		A Tanács határozata(1998. január 26.)az Európai Közösség, Kanada és az Orosz Föderáció között a kíméletes csapdázásra vonatkozó nemzetközi előírásokról szóló megállapodás, valamint az említett megállapodás aláírásáról szóló, Kanada és az Európai Közösség által kölcsönösen elfogadott jegyzőkönyv megkötéséről(98/142/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. és 100a. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],tekintettel az 1996 júniusi tanácsi határozatra, amely megállapította a tárgyalási irányelveket, és felhatalmazta a Bizottságot, hogy a kíméletes csapdázásra vonatkozó előírásokról tárgyalásokat folytasson Kanadával, az Orosz Föderációval, az Amerikai Egyesült Államokkal és bármely más érdekelt országgal,mivel a lábfogó csapdák Közösségen belüli használatának tilalmáról, valamint a lábfogó csapdákkal, vagy a kíméletes csapdázási szabványoknak nem megfelelő módszerekkel való elejtést alkalmazó országokból származó egyes vadon élő állatfajok prémjének és belőlük előállított áruknak a Közösségbe történő behozatala tilalmáról szóló, 1991. november 4-i 3254/91/EGK rendelet [3] és különösen annak 3. cikke (1) bekezdésének második francia bekezdése nemzetközileg elfogadott kíméletes csapdázási előírásokat említ, amelyekkel a lábfogó csapdákat még be nem tiltó harmadik országok által alkalmazott csapdázó módszereknek összhangban kell lenniük, hogy bizonyos fajok prémjét és egyéb termékeit a Közösségbe exportálhassák;mivel 1996. január 1-jéig nem határoztak meg a kíméletes csapdázásra vonatkozó nemzetközi előírásokat; mivel ez a helyzet azt jelentette, hogy harmadik országoknak nem tudták biztosítani, hogy a területükön a 3254/91/EGK rendelet I. mellékletében felsorolt fajok csapdázására használt módszerek megfeleljenek a nemzetközileg elfogadott, kíméletes csapdázási előírásoknak;mivel az e határozathoz csatolt megállapodás összhangban van a fent említett tárgyalási irányelvekkel; mivel ezért kielégíti a 3254/91/EGK rendelet 3. cikke (1) bekezdésének második francia bekezdésében említett nemzetközileg elfogadott, kíméletes csapdázási előírások koncepcióját;mivel a megállapodás fő célja azon összehangolt műszaki előírások megállapítása, amelyek biztosítják a csapdába ejtett állatok jóllétének elégséges szintű védelmét, és amelyek egyaránt szabályozzák a csapdák előállítását és használatát, továbbá, hogy megkönnyítse a csapdák, valamint a megállapodás hatálya alá tartozó fajok prémjeinek és egyéb termékeinek az aláíró felek közötti kereskedelmét;mivel a megállapodás végrehajtásához a csapdák vizsgálatára, valamint annak tanúsítására, megfelelnek-e a megállapodásban megállapított előírásoknak, és a nem tanúsított csapdák lecserélésére ütemterv meghatározására van szükség;mivel a három fél közötti megállapodás hatálybalépéséig szükség van a megállapodás lehető leghamarabbi alkalmazására Kanada és az Európai Közösség között;mivel az Európai Közösség, Kanada és az Orosz Föderáció között a kíméletes csapdázásra vonatkozó nemzetközi előírásokról szóló megállapodást, valamint az említett megállapodás aláírásáról szóló, Kanada és az Európai Közösség által kölcsönösen elfogadott jegyzőkönyvet jóvá kell hagyni,tekintettel a 1996. január 12-én a Tanácshoz továbbított, a 3254/91/EGK rendeletet módosító rendeletre vonatkozó javaslatra;mivel a lábfogó csapdák Közösségen belüli használatának tilalmáról, valamint a lábfogó csapdákkal, vagy a kíméletes csapdázási szabványoknak nem megfelelő módszerekkel való elejtést alkalmazó országokból származó egyes vadon élő állatfajok prémjének és belőlük előállított áruknak a Közösségbe történő behozatala tilalmáról szóló, 1991. november 4-i 3254/91/EGK rendelet [3] és különösen annak 3. cikke (1) bekezdésének második francia bekezdése nemzetközileg elfogadott kíméletes csapdázási előírásokat említ, amelyekkel a lábfogó csapdákat még be nem tiltó harmadik országok által alkalmazott csapdázó módszereknek összhangban kell lenniük, hogy bizonyos fajok prémjét és egyéb termékeit a Közösségbe exportálhassák;mivel 1996. január 1-jéig nem határoztak meg a kíméletes csapdázásra vonatkozó nemzetközi előírásokat; mivel ez a helyzet azt jelentette, hogy harmadik országoknak nem tudták biztosítani, hogy a területükön a 3254/91/EGK rendelet I. mellékletében felsorolt fajok csapdázására használt módszerek megfeleljenek a nemzetközileg elfogadott, kíméletes csapdázási előírásoknak;mivel az e határozathoz csatolt megállapodás összhangban van a fent említett tárgyalási irányelvekkel; mivel ezért kielégíti a 3254/91/EGK rendelet 3. cikke (1) bekezdésének második francia bekezdésében említett nemzetközileg elfogadott, kíméletes csapdázási előírások koncepcióját;mivel a megállapodás fő célja azon összehangolt műszaki előírások megállapítása, amelyek biztosítják a csapdába ejtett állatok jóllétének elégséges szintű védelmét, és amelyek egyaránt szabályozzák a csapdák előállítását és használatát, továbbá, hogy megkönnyítse a csapdák, valamint a megállapodás hatálya alá tartozó fajok prémjeinek és egyéb termékeinek az aláíró felek közötti kereskedelmét;mivel a megállapodás végrehajtásához a csapdák vizsgálatára, valamint annak tanúsítására, megfelelnek-e a megállapodásban megállapított előírásoknak, és a nem tanúsított csapdák lecserélésére ütemterv meghatározására van szükség;mivel a három fél közötti megállapodás hatálybalépéséig szükség van a megállapodás lehető leghamarabbi alkalmazására Kanada és az Európai Közösség között;mivel az Európai Közösség, Kanada és az Orosz Föderáció között a kíméletes csapdázásra vonatkozó nemzetközi előírásokról szóló megállapodást, valamint az említett megállapodás aláírásáról szóló, Kanada és az Európai Közösség által kölcsönösen elfogadott jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség, Kanada és az Orosz Föderáció között a kíméletes csapdázásra vonatkozó nemzetközi előírásokról szóló megállapodást, valamint az említett megállapodás aláírásáról szóló, Kanada és az Európai Közösség által kölcsönösen elfogadott jegyzőkönyvet a Tanács jóváhagyja.A megállapodás és a kölcsönösen elfogadott jegyzőkönyv szövegét a megállapodás aláírásakor benyújtandó nyilatkozatokkal együtt csatolták ehhez a dokumentumhoz.2. cikkA Tanács elnöke a megállapodás 17. cikkének (2) bekezdésében előírt elfogadó okiratot letétbe helyezi.Kelt Brüsszelben, 1998. január 26-án.a Tanács részérőlaz elnökR. Cook[1] HL C 207., 1997.7.8., 14. o.[2] HL C 14., 1998.1.19.[3] HL L 308., 1991.11.9., 1. o.[3] HL L 308., 1991.11.9., 1. o.--------------------------------------------------


Fontos jogi nyilatkozat

|

52007BP0135(01)

1. Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, VII. szakasz: a Régiók Bizottsága (C6-0470/2006 - 2006/2076(DEC))

Hivatalos Lap 074 E , 20/03/2008 o. 0339 - 0340

		1.Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, VII. szakasz: a Régiók Bizottsága (C6-0470/2006 - 2006/2076(DEC))Az Európai Parlament,- tekintettel az Európai Unió 2005-ös pénzügyi évre vonatkozó általános költségvetésére [1],- tekintettel az Európai Közösségek 2005-ös pénzügyi évre vonatkozó végleges éves beszámolójára - I. kötet (C6-0470/2006) [2],- tekintettel a Számvevőszék jelentésére a 2005-ös pénzügyi év költségvetésének végrehajtásáról, valamint a Számvevőszék különjelentéseire az ellenőrzés alá vont intézmények vonatkozó válaszaival együtt [3],- tekintettel a Számvevőszék által az EK-Szerződés 248. cikke értelmében kiadott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra [4],- tekintettel az EK-Szerződés 272. cikkének (10) bekezdésére, valamint 274., 275. és 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [5], és különösen annak 50., 86., 145., 146. és 147. cikkére,- tekintettel eljárási szabályzata 71. cikkére és V. mellékletére,- tekintettel a Költségvetési Ellenőrző Bizottság jelentésére (A6-0106/2007),1. mentesítést ad a Régiók Bizottsága főtitkára számára a Régiók Bizottsága 2005-ös pénzügyi évre szóló általános költségvetésének végrehajtására vonatkozóan;2. megjegyzéseit a csatolt állásfoglalásban foglalja össze;3. utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának, az európai ombudsmannak és az európai adatvédelmi biztosnak, illetve gondoskodjon azok közzétételéről az Európai Unió Hivatalos Lapjában (L sorozat).[1] HL L 60., 2005.3.8.[2] HL C 264., 2006.10.31., 1. o.[3] HL C 263., 2006.10.31., 1. o.[4] HL C 263., 2006.10.31., 10. o.[5] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)--------------------------------------------------


title: A Tanács határozata (2010. október 21.) az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról

text:
               23.11.2010

               HU

               Az Európai Unió Hivatalos Lapja

               L 306/8

         A TANÁCS HATÁROZATA
   (2010. október 21.)
   az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról
   (2010/698/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (2) bekezdésének b) pontjára, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodás (1) (a továbbiakban: a megállapodás) 67. cikke értelmében a Társulási Tanács a megállapodás hatálybalépését követő év végét megelőzően rendelkezéseket hoz a megállapodás 65. cikkében meghatározott, a szociális biztonsági rendszerek koordinálására vonatkozó alapelvek végrehajtása céljából.

               (2)

               Az európai szomszédságpolitika keretében a Társulási Tanács által 2005. július 4-én elfogadott EU-Tunézia cselekvési terv 29. célkitűzésének második francia bekezdése kimondja, hogy a Társulási Tanácsnak határozatot kell elfogadnia a megállapodás 65. cikkének végrehajtása céljából.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyv 1. és 2. cikkével összhangban, és a jegyzőkönyv 4. cikkének sérelme nélkül, e tagállamok nem vesznek részt e határozat elfogadásában, az rájuk nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A megállapodás 67. cikkének végrehajtásáról szóló, az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodással létrehozott Társulási Tanácsban képviselt európai uniós álláspontnak az e határozathoz csatolt társulási tanácsi határozattervezeten kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourg, 2010. október 21-én.

            a Tanács részéről

            az elnök

         J. MILQUET

      (1)  HL L 97., 1998.3.30., 2. o.
    ---documentbreak---

               23.11.2010

               HU

               Az Európai Unió Hivatalos Lapja

               L 306/9

         Tervezet
   Az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodással létrehozott
   TÁRSULÁSI TANÁCS …/… HATÁROZATA
   (…)
   az euromediterrán megállapodásban foglalt, a szociális biztonsági rendszerek koordinálására vonatkozó rendelkezésekről
   A TÁRSULÁSI TANÁCS,
   tekintettel egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodásra (1) és különösen annak 67. cikkére,
   mivel:

               (1)

               Az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodás (a megállapodás) 65–68. cikke a tagállamok és Tunézia szociális biztonsági rendszereinek koordinálásáról rendelkezik. A 65. cikk megállapítja a koordinálásra vonatkozó alapelveket.

               (2)

               A megállapodás 67. cikke előírja, hogy a megállapodás hatálybalépését követő év végét megelőzően a Társulási Tanácsnak határozatot kell elfogadnia a 65. cikkben meghatározott alapelvek végrehajtása érdekében.

               (3)

               Az európai szomszédságpolitika keretében a Társulási Tanács által 2005. július 4-én elfogadott EU-Tunézia cselekvési terv 29. céljának második francia bekezdése kimondja, hogy határozatot kell elfogadni a megállapodás 65. cikkének végrehajtása érdekében.

               (4)

               A megkülönböztetés tilalma elvének alkalmazása tekintetében ez a határozat nem biztosít a másik szerződő fél területén felmerülő bizonyos, az első szerződő fél jogszabályai értelmében figyelembe nem vett tényekből vagy eseményekből eredő további jogokat, kivéve egyes ellátások exportjára való jogosultságot.

               (5)

               E határozat alkalmazásában a tunéziai munkavállalók családi ellátásra való jogosultsága attól a feltételtől függ, hogy családtagjaik jogszerűen tartózkodnak abban az országban, ahol a munkavállalót foglalkoztatják. Ez a határozat nem állapít meg családi ellátásra való jogosultságot azon családtagok számára, akiknek a lakóhelye egy másik államban – például Tunéziában – található.

               (6)

               A 859/2003/EK tanácsi rendelet (2) az 1408/71/EGK és az 574/72/EGK rendelet rendelkezéseit már azon harmadik országbeli állampolgárokra is kiterjeszti, akikre e rendelkezések hatálya kizárólag állampolgárságuk miatt nem terjed ki. A 859/2003/EK rendelet már tartalmazza a biztosítási idők összesítésének elvét, miszerint a megállapodás 65. cikkének (2) bekezdése értelmében bizonyos ellátásokra való jogosultság tekintetében össze lehet számítani a tunéziai munkavállalók által a különböző tagállamokban szerzett biztosítási időszakokat.

               (7)

               A koordinálásra vonatkozó szabályok könnyebb alkalmazása érdekében szükség lehet olyan különleges rendelkezések megállapítására, amelyek megfelelnek a tunéziai jogszabályok különös jellemzőinek.

               (8)

               Annak biztosítására, hogy a tagállamok és Tunézia szociális biztonsági rendszereinek koordinálása zavartalanul folyjon, különleges rendelkezéseket kell hozni a tagállamok és Tunézia közötti, illetve az érintett személyek és az illetékes állam intézménye közötti együttműködésre.

               (9)

               Átmeneti rendelkezéseket kell elfogadni az e határozat hatálya alá tartozó személyek védelmére és annak biztosítására, hogy e határozat hatálybalépése következtében ne veszítsenek el jogosultságokat,

         ELFOGADTA EZT A HATÁROZATOT:
   I.   RÉSZ

      ÁLTALÁNOS RENDELKEZÉSEK

   1. cikk
   Fogalommeghatározások
   (1)   E határozat alkalmazásában:
   a)   „megállapodás”: az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodás;
   b)   „rendelet”: a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (3), amint azt az Európai Unió tagállamaiban alkalmazzák;
   c)   „végrehajtási rendelet”: a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (4);
   d)   „tagállam”: az Európai Unió valamely tagállama;
   e)   „munkavállaló”:

               i.

               a tagállami jogszabályok alkalmazásában a rendelet 1. cikkének a) pontjában meghatározott munkavállalói tevékenységet folytató személy;

               ii.

               a tunéziai jogszabályok alkalmazásában az adott jogszabályban meghatározott munkavállalói tevékenységet folytató személy;

         f)   „családtag”:

               i.

               a tagállami jogszabályok alkalmazásában a rendelet 1. cikkének i) pontjában meghatározott családtag;

               ii.

               a tunéziai jogszabályok alkalmazásában az adott jogszabályban meghatározott családtag;

         g)   „jogszabályok”:

               i.

               a tagállamok vonatkozásában a rendelet 1. cikkének l) pontjában meghatározott jogszabályok;

               ii.

               Tunézia vonatkozásában a Tunéziában alkalmazandó vonatkozó jogszabályok;

         h)   „ellátások”:

               i.

               a tagállamok vonatkozásában a rendelet 3. cikkében felsorolt ellátások;

               ii.

               Tunézia vonatkozásában a Tunéziában biztosított megfelelő ellátások;

         i)   „exportálható ellátások”:

               i.

               a tagállamok vonatkozásában:

                           —

                           öregségi nyugdíjak,

                           —

                           túlélő hozzátartozói nyugdíjak,

                           —

                           munkahelyi baleset vagy foglalkozási megbetegedés után járó nyugdíjak,

                           —

                           munkahelyi balesethez vagy foglalkozási megbetegedéshez kapcsolódó rokkantsági nyugdíjak,

                     a rendelet értelmében, az említett rendelet X. mellékletében felsorolt különleges, nem járulékalapú pénzbeli ellátások kivételével;

               ii.

               Tunézia vonatkozásában a tunéziai jogszabályokban biztosított megfelelő ellátások, kivéve az e határozat I. mellékletében felsorolt különleges, nem járulékalapú pénzbeli ellátásokat.

         (2)   Az e határozatban használt egyéb meghatározások:

               a)

               a tagállamok vonatkozásában a rendeletben és a végrehajtási rendeletben foglaltak szerint értendők;

               b)

               Tunézia vonatkozásában pedig a Tunéziában alkalmazandó vonatkozó jogszabályok szerint értendők.

         2. cikk
   Személyi hatály
   E határozat az alábbi személyekre vonatkozik:

               a)

               a tunéziai állampolgársággal rendelkező munkavállalók, akiket valamely tagállamban jogszerűen foglalkoztatnak vagy foglalkoztattak, és egy vagy több tagállam jogszabályainak hatálya alá tartoznak vagy tartoztak, valamint túlélő hozzátartozóik;

               b)

               az a) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglakoztatása időtartama alatt jogszerűen tartózkodnak vagy tartózkodtak a tagállamban;

               c)

               valamely tagállam állampolgárságával rendelkező munkavállalók, akiket Tunéziában jogszerűen foglalkoztatnak vagy foglalkoztattak, és a tunéziai jogszabályok hatálya alá tartoznak vagy tartoztak, valamint túlélő hozzátartozóik, továbbá

               d)

               a c) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglalkoztatása időtartama alatt jogszerűen tartózkodnak vagy tartózkodtak Tunéziában.

         3. cikk
   Egyenlő bánásmód
   (1)   A tunéziai állampolgársággal rendelkező, valamely tagállamban jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontjának értelmében vett ellátások vonatkozásában az állampolgárság alapján történő megkülönböztetéstől mentes, a foglalkoztatásuk szerinti tagállam állampolgárai számára biztosítottal megegyező bánásmódban részesülnek.
   (2)   A valamely tagállam állampolgárságával rendelkező, Tunéziában jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontjának értelmében vett ellátások vonatkozásában az állampolgárság alapján történő megkülönböztetéstől mentes, a tunéziai állampolgárok számára biztosítottal megegyező bánásmódban részesülnek.
   II.   RÉSZ

      A TAGÁLLAMOK ÉS TUNÉZIA KÖZÖTTI KAPCSOLATOK

   4. cikk
   Mentesség a lakóhellyel kapcsolatos kikötés alól
   (1)   Az 1. cikk (1) bekezdésének i) pontja szerinti exportálható ellátások, amelyekre a 2. cikk a) és c) pontjában meghatározott személyek jogosultak, nem csökkenthetők, nem módosíthatók, nem függeszthetők fel, nem vonhatók vissza vagy foglalhatók le azzal az indokkal, hogy a kedvezményezett lakóhelye:

               i.

               a tagállami jogszabályokban meghatározott ellátások esetében Tunézia területén, vagy

               ii.

               a tunéziai jogszabályokban meghatározott ellátások esetében valamely tagállam területén van.

         (2)   A munkavállalók 2. cikk b) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint az érintett tagállam állampolgárságával rendelkező munkavállaló Tunézia területén lakóhellyel rendelkező családtagjai.
   (3)   A munkavállalók 2. cikk d) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint a tunéziai állampolgársággal rendelkező munkavállaló valamely uniós tagállam területén lakóhellyel rendelkező családtagjai.
   III.   RÉSZ

      VEGYES RENDELKEZÉSEK

   5. cikk
   Együttműködés
   (1)   A tagállamok és Tunézia tájékoztatják egymást a jogszabályaikban bekövetkező minden olyan változásról, amely ezen határozat végrehajtását érintheti.
   (2)   E határozat alkalmazásában a tagállamok és Tunézia hatóságai és intézményei kölcsönösen segítik egymást, és úgy járnak el, mintha saját jogszabályaikat hajtanák végre. Az említett hatóságok és intézmények által nyújtott igazgatási segítség főszabályként díjmentes. Ugyanakkor a tagállamok és Tunézia illetékes hatóságai megállapodhatnak bizonyos költségek visszatérítéséről.
   (3)   A tagállamok és Tunézia hatóságai és intézményei e határozat alkalmazásában közvetlen kapcsolatot tarthatnak fenn egymással és az érintett személyekkel vagy azok képviselőivel.
   (4)   Az e határozat hatálya alá tartozó intézmények és személyek e határozat helyes végrehajtásának biztosítása érdekében kötelesek egymást kölcsönösen tájékoztatni, és együttműködni.
   (5)   Az érintett személyeknek a lehető legkorábban értesíteniük kell az illetékes tagállam vagy Tunézia, amennyiben az utóbbi az illetékes állam, és a lakóhely szerinti tagállam vagy Tunézia intézményeit, amennyiben az utóbbi a lakóhely hely szerinti állam, a személyes vagy családi körülményeikben bekövetkezett minden olyan változásról, amely érinti az e határozatban foglalt ellátásokra való jogosultságukat.
   (6)   Az (5) bekezdésben foglalt értesítési kötelezettség megsértése a nemzeti jognak megfelelő, arányos intézkedések alkalmazását vonhatja maga után. Mindazonáltal ezeknek az intézkedéseknek egyenértékűnek kell lenniük a hazai jogban hasonló helyzetekre alkalmazandó intézkedésekkel, és nem lehetetleníthetik el vagy nem nehezíthetik meg aránytalan mértékben az igénylők számára az e határozat értelmében őket megillető jogok gyakorlását.
   (7)   A tagállamok és Tunézia olyan nemzeti rendelkezéseket hozhatnak, amelyek az ellátásra való jogosultság ellenőrzésére vonatkozó feltételeket állapítanak meg annak figyelembevétele érdekében, hogy a kedvezményezettek az adós intézmény helye szerinti állam területén kívül tartózkodnak vagy rendelkeznek lakóhellyel. Az ilyen rendelkezéseknek arányosaknak és állampolgársági alapon való megkülönböztetéstől mentesnek kell lenniük, valamint összhangban kell állniuk az e határozatban foglalt elvekkel. Az ilyen rendelkezésekről tájékoztatni kell a Társulási Tanácsot.
   6. cikk
   Igazgatási ellenőrzések és orvosi vizsgálatok
   (1)   E cikk a 2. cikkben említett olyan személyekre vonatkozik, akik az 1. cikk (1) bekezdésének i) pontjában meghatározott exportálható ellátásokban részesülnek, illetve az e határozat végrehajtásáért felelős intézményekre.
   (2)   Amennyiben az ellátásban részesülő vagy az ellátást igénylő személy, illetve az ő családtagja valamely tagállam területén tartózkodik vagy lakik, és az adós intézmény Tunéziában található, illetve Tunéziában tartózkodik vagy ott lakóhellyel rendelkezik, és az adós intézmény valamely tagállamban található, az orvosi vizsgálatot az adós intézmény megkeresésére a kedvezményezett tartózkodási vagy lakóhelye szerinti intézmény végzi el az általa alkalmazott jogszabályokban megállapított eljárások szerint.
   Az adós intézmény szükség esetén tájékoztatja a tartózkodási vagy lakóhely szerinti intézményt a betartandó különleges követelményekről, valamint azon különleges elemekről, amelyekre az orvosi vizsgálatnak ki kell terjednie.
   A tartózkodási vagy lakóhely szerinti intézmény jelentést küld az orvosi vizsgálatot kérő adós intézménynek.
   Az adós intézmény fenntartja magának a jogot arra, hogy a kedvezményezettet egy általa választott orvossal vizsgáltassa meg, vagy az ellátásban részesülő, illetve ellátást igénylő személy tartózkodási, illetve lakóhelyén, vagy pedig az adós intézmény országában. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
   (3)   Amennyiben az ellátásban részesülő vagy az ellátást igénylő személy, illetve családtagja valamely tagállam területén tartózkodik vagy ott lakóhellyel rendelkezik, és az adós intézmény Tunéziában található, illetve Tunéziában tartózkodik vagy lakik, és az adós intézmény valamely tagállamban található, az igazgatási ellenőrzést az adós intézmény megkeresésére a kedvezményezett tartózkodási vagy lakóhelye szerinti intézmény végzi el.
   A tartózkodási hely vagy a lakóhely szerinti intézmény jelentést küld az igazgatási ellenőrzést kérő adós intézménynek.
   Az adós intézmény fenntartja magának a jogot arra, hogy a kedvezményezett körülményeit egy általa választott szakemberrel vizsgáltassa meg. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
   (4)   Egy vagy több tagállam és Tunézia egyéb igazgatási rendelkezésekről is megállapodhatnak, amennyiben erről tájékoztatták a Társulási Tanácsot.
   (5)   A díjmentes kölcsönös igazgatási segítségnyújtásra vonatkozó, e határozat 5. cikkének (2) bekezdésében foglalt elvtől eltérően, az e cikk (2)–(3) bekezdésében említett ellenőrzések tényleges költségeit az ellenőrzéseket kérő adós intézmény megtéríti az ellenőrzések elvégzése céljából megkeresett intézménynek.
   7. cikk
   A megállapodás 90. cikkének alkalmazása
   A megállapodás 90. cikke abban az esetben alkalmazandó, ha valamely fél úgy ítéli meg, hogy a másik fél nem tett eleget az 5. és 6. cikkben meghatározott kötelezettségeinek.
   8. cikk
   A tunéziai jogszabályok alkalmazására vonatkozó különös rendelkezések
   A tunéziai jogszabályok alkalmazására, amennyiben szükséges, a Társulási Tanács a II. mellékletben különös rendelkezéseket állapíthat meg.
   9. cikk
   A fennálló kétoldalú megállapodásokban foglalt igazgatási eljárások
   A valamely tagállam és Tunézia között fennálló kétoldalú megállapodásokban foglalt igazgatási eljárások továbbra is alkalmazhatók, amennyiben nem sértik az érintett személyek e határozatban megállapított jogait vagy kötelezettségeit.
   10. cikk
   Az e határozat végrehajtására vonatkozó eljárásokat kiegészítő megállapodások
   Egy vagy több tagállam és Tunézia megállapodásokat köthet az e határozat végrehajtására szolgáló igazgatási eljárások kiegészítése céljából, különösen a csalások és hibák megelőzése és kiküszöbölése érdekében.
   IV.   RÉSZ

      ÁTMENETI ÉS ZÁRÓ RENDELKEZÉSEK

   11. cikk
   Átmeneti rendelkezések
   (1)   Ez a határozat a hatálybalépését megelőző időszakra vonatkozóan nem keletkeztet jogokat.
   (2)   Az (1) bekezdésre is figyelemmel, e határozat szerint jogosultság keletkezik arra az eseményre vonatkozóan is, amely e határozat hatálybalépését megelőző időszakban következett be.
   (3)   Azon ellátást, amelyet az érintett személy állampolgársága vagy lakóhelye következtében nem állapítottak meg vagy felfüggesztettek, az érintett személy kérelmére e határozat hatálybalépésének időpontjától meg kell állapítani és újra folyósítani kell, feltéve, hogy azokat a jogosultságokat, amelyek alapján korábban ellátást folyósítottak, nem váltották meg egy összegben.
   (4)   Amennyiben a (3) bekezdésben említett kérelmet a határozat hatálybalépésének időpontjától számított két éven belül nyújtják be, az e határozat szerint szerzett jogosultságok e határozat hatálybalépésének időpontjától hatályosak, és a tagállamok, illetve Tunézia jogszabályainak e jogosultság elvesztésére vagy elévülésére vonatkozó rendelkezései az érintett személlyel szemben nem érvényesíthetők.
   (5)   Amennyiben a (3) bekezdésben említett kérelmet e határozat hatálybalépésének időpontjától számított két évet követően nyújtják be, a nem elveszett és nem elévült jogosultságok a kérelem benyújtásának napjától hatályosak, amennyiben a tagállamok és Tunézia jogszabályai nem állapítanak meg kedvezőbb rendelkezéseket.
   12. cikk
   E határozat mellékletei
   (1)   A mellékletek e határozat elválaszthatatlan részét képezik.
   (2)   Tunézia kérésére az említett mellékletek a Társulási Tanács határozatával módosíthatók.
   13. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő hónap első napján lép hatályba.

      Kelt …

            a Társulási Tanács részéről

            az elnök

      (1)  HL L 97., 1998.3.30., 2. o.

      (2)  HL L 124., 2003.5.20., 1. o.

      (3)  HL L 166., 2004.4.30., 1. o.

      (4)  HL L 284., 2009.10.30., 1. o.
   I. MELLÉKLET

      TUNÉZIA KÜLÖNLEGES, NEM JÁRULÉKALAPÚ PÉNZBELI ELLÁTÁSAINAK JEGYZÉKE

   …
   II. MELLÉKLET

      A TUNÉZIAI JOGSZABÁLYOK ALKALMAZÁSÁRA VONATKOZÓ KÜLÖNLEGES RENDELKEZÉSEK

   …


title: 2010/312/: A Tanács határozata ( 2010. június 3. ) a Régiók Bizottsága három dán póttagjának kinevezéséről

text:
               8.6.2010

               HU

               Az Európai Unió Hivatalos Lapja

               L 140/27

         A TANÁCS HATÁROZATA
   (2010. június 3.)
   a Régiók Bizottsága három dán póttagjának kinevezéséről
   (2010/312/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a dán kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Bent HANSEN, Carl HOLST és Bent LARSEN hivatali idejének lejártát követően a Régiók Bizottsága három póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki póttagként:

               —

               Lasse KRULL, Regionsrådsmedlem,

               —

               Bente LAURIDSEN, Regionsrådsmedlem,

               —

               Ole B. SØRENSEN, Regionsrådsmedlem.

         2. cikk
   Ez a határozat az elfogadásának napján lép hatályba.

      Kelt Luxembourgban, 2010. június 3-án.

            a Tanács részéről

            az elnök

         A. PÉREZ RUBALCABA

      (1)  HL L 348., 2009.12.29., 22. o. és HL L 12., 2010.1.19., 11. o.